Wikipedia Monument

Wikipedia Monument () je socha nachádzajúca sa v meste Słubice v Poľsku navrhnutá arménskym sochárom Mihranom Hakobyanom na počesť prispievateľov Wikipédie. Pamätník bol odhalený 22. októbra 2014 na Frankfurtskom námestí (Plac Frankfurcki) počas slávnostného ceremoniálu, na ktorom sa zúčastnili zástupcovia miestnych pobočiek hnutia Wikimedia a nadácie Wikimedia Foundation.

 Opis 
Pamätník zobrazuje štyri nahé postavy, ktoré nad hlavami držia glóbus inšpirovaný logom Wikipédie, pričom dosahuje výšku viac ako dva metre. Socha zo sklolaminátu a živice bola navrhnutá umelcom arménskeho pôvodu Mihranom Hakobyanom, absolventom Collegium Polonicum. Jej cena bola približne 50 000 poľských zlotých (približne 13 500 $; 11 700 €) a financovali ju regionálne orgány mesta Słubice. Pamätník nesie nasledujúci nápis:

Pamätník zobrazuje mužských aj ženských editorov. Pôvodný návrh sochy zobrazoval iba mužské postavy.

 História 
Myšlienku postaviť pamätník navrhol okolo roku 2010 Krzysztof Wojciechowski, univerzitný profesor a riaditeľ Collegium Polonicum v meste Słubice. Poľská Wikipédia je v Poľsku populárnou webovou stránkou a s viac než miliónom článkov je desiatou najväčšou jazykovou verziou Wikipédie na svete. Podľa zástupcu primátora Piotra Łuczyńského má pamätník „zdôrazniť význam mesta ako akademického strediska“. Zástupca organizácie Wikimedia Polska uviedol, že organizácia dúfa, že tento projekt „zvýši povedomie o tejto webovej stránke a povzbudí ľudí k prispievaniu“.

Pamätník bol odhalený 22. októbra 2014 na Frankfurtskom námestí (Plac Frankfurcki) a stal sa prvým pamätníkom online encyklopédie na svete. Slávnostného odhalenia sa zúčastnili zástupcovia nadácie Wikimedia Foundation, ako aj národných pobočiek hnutia Wikimedia pre Poľsko a Nemecko (Wikimedia Polska a Wikimedia Deutschland). Úvodný prejav na slávnostnom ceremoniáli predniesol Dariusz Jemielniak, profesor manažmentu, aktivista Wikimedie a autor knihy Common Knowledge? An Ethnography of Wikipedia z roku 2014.

 Referencie 

 Iné projekty 

 Externé odkazy 
 3D-Model: Wikipedia Monument Sketchfab, 3D-Platform

 Zdroj 

Kategória:Sochy v Poľsku
Kategória:Wikipédia
Kategória:Vzniklo v 2014
Kategória:Powiat słubicki